बकाया पीएफ भुगतान की मांग
भास्कर संवाददाता| श्रीगंगानगर
विधायककामिनी जिंदल ने गुरुवार को विधानसभा में कॉटन कॉम्पलेक्स के समायोजित किए गए कर्मियों को भुगतान की मांग उठाई। विधायक ने प्रक्रिया नियम 50 के तहत स्थगन की कार्रवाई रोककर इस मुद्दे पर विशेष चर्चा के लिए अनुमति मांगी। विधायक ने खुलासा किया कि कॉटन कॉम्पलेक्स बंद हुए एक दशक से ज्यादा का समय हो चुका है, लेकिन इसके 200 स्थाई श्रमिक एवं 94 बदलिक श्रमिक अधरझूल में हैं। उन्होंने मिल के तत्कालीन लिक्वीडेटर एमआर खन्ना पर पक्षपातपूर्ण रवैया अपनाने का आरोप भी लगाया। उन्होंने बताया कि इनमें से अधिकांश कर्मी रिटायरमेंट की उम्र पार कर चुके, लेकिन वे बकाया भुगतान एवं पीएफ के लिए श्रीगंगानगर के कलेक्ट्रेट के सामने कई दिनों से आंदोलन कर रहे हैं।
hin_Deva san_Deva hin_Deva